अब नहीं मिलेंगे सॉफ्टवेयर अपडेट, विंडोज 11 में फ्री में कर सकते हैं अपग्रेट
Microsoft to discontinue Windows 10, Software updates will no longer be available, माइक्रोसॉफ्ट ने विंडोज 10 को डिस्कंटीन्यू किया, अब नहीं मिलेंगे सॉफ्टवेयर अपडेट
माइक्रोसॉफ्ट ने अपने पॉपुलर ऑपरेटिंग सिस्टम (OS) विंडोज 10 को डिस्कंटीन्यू करने का ऐलान कर दिया है, जिसके बाद अब यूजर्स को सॉफ्टवेयर अपडेट नहीं मिलेगा। माइक्रोसॉफ्ट ने एक ब्लॉग पोस्ट के जरिए बताया है कि हाल ही में रोल आउट किया गया विंडोज 10 22H2 (Windows 10 22H2) आखिरी ऑपरेटिंग सिस्टम अपडेट होगा।
अब कंपनी विंडोज 10 यूजर्स के लिए कोई भी मेजर अपडेट रोलआउट नहीं करेगी। हालांकि, 14 अक्टूबर 2025 तक विंडोज 10 डिवाइस में सेफ्टी और बग फिक्स अपडेट मिलते रहेंगे।
विंडोज 8.1 के बाद जुलाई 2015 में आया था विंडोज 10
माइक्रोसॉफ्ट ने जुलाई 2015 में विंडोज 8.1 के बाद विंडोज 10 को रोल आउट किया था। विंडोज 8.1 अगस्त 2013 में रोल आउट किया था। वहीं, विडोंज 11 को माइक्रोसॉफ्ट ने 24 जून 2021 को पेश करने के बाद 5 अक्टूबर 2021 से सभी के लिए रोल आउट किया।
विंडोज 10 को विंडोज 11 में कर सकते हैं अपडेट
विंडोज 10 के यूजर्स अगर रेगुलर सॉफ्टवेयर अपडेट चाहते हैं तो वह विंडोज 11 में अपडेट कर सकते हैं। अगर आपके लेपटॉप या डेस्कटॉप में ओरिजिनल विंडोज 10 इंस्टॉल है, तो आप फ्री में विंडोज 11 में अपने डिवाइस को अपडेट कर सकते हैं।
